Αδείμαντος ο Ωκύτου

Ο Αδείμαντος της Κορίνθου, γιος του Ωκύτου, υπήρξε ο στρατηγός των Κορινθίων κατά τη διάρκεια της δεύτερης εισβολής του Ξέρξη στην ΕλλάδαΗρόδοτος, Ουρανία 5. Σε συνέλευση των στρατηγών πριν την ναυμαχία της Σαλαμίνας, αυτός και οι υπόλοιποι Πελοποννήσιοι υποστήριξαν την ιδέα να προστατεύσουν τον Ισθμό της Κορίνθου αντί να μείνουν στη Σαλαμίνα, αλλά ο Θεμιστοκλής επέμενε να μείνουν στη Σαλαμίνα.Πλούταρχος, Θεμιστοκλής 11 

Ο Πλούταρχος, στο έργο Βίοι Παράλληλοι (Θεμιστοκλής), αναφέρεται στη διαφωνία των δύο στρατηγών. Ο Αδείμαντος απαιτούσε να αποσυρθεί ο στόλος από τη Σαλαμίνα και να κατευθυνθεί στον Ισθμό της Κορίνθου, αλλά ο Θεμιστοκλής ήταν αντίθετος. Τότε, ο Αδείμαντος πρότεινε να ψηφίσουν όλοι, πλην του Θεμιστοκλή, επειδή η Αθήνα είχε καταστραφεί και ο Θεμιστοκλής θεωρήθηκε ἄπολις (χωρίς πόλη). Αυτό εξόργισε τον Θεμιστοκλή, ο οποίος είπε:

Ο Ηρόδοτος, στο έργο Ιστορίαι αναφέρει ότι, σύμφωνα με τους Αθηναίους, ο Αδείμαντος εγκατέλειψε το στρατόπεδο στην αρχή της ναυμαχίας, αλλά οι Κορίνθιοι και οι υπόλοιποι Έλληνες το απέρριψαν.Ηρόδοτος, Ουρανία 94 Ο γιος του Αδείμαντου, Αριστεύς (ή Αριστέας), πολέμησε ως αρχηγός των Κορινθίων στη μάχη της Ποτίδαιας.Θουκυδίδης, Ιστορία του Πελοποννησιακού Πολέμου/Α

Παραπομπές

Πηγές

Ηρόδοτος, Ιστορίαι
Πλούταρχος, Βίοι Παράλληλοι - Θεμιστοκλής

κατηγορία:Πρωταγωνιστές των Περσικών Πολέμων
κατηγορία:Αρχαίοι Έλληνες στρατηγοί